b'\n_START_ARTICLE_\nMatemati\xc4\x8dna knji\xc5\xbenica, Ljubljana\n_START_PARAGRAPH_\nMatemati\xc4\x8dna knji\xc5\xbenica je visoko\xc5\xa1olska knji\xc5\xbenica, ki deluje v sklopu Fakultete za matematiko in fiziko v Ljubljani in In\xc5\xa1tituta za matematiko, fiziko in mehaniko. Je najve\xc4\x8dja matemati\xc4\x8dna knji\xc5\xbenica v Sloveniji._NEWLINE_Matemati\xc4\x8dna knji\xc5\xbenica se nahaja v tretjem nadstropju stavbe FMF na Jadranski 19 v Ljubljani. Prostora za gradivo primanjkuje, po poro\xc4\x8dilih pa bi potrebovali vsaj 200 m dodatnih polic, da bi vsaj za nekaj let zmanj\xc5\xa1ali prostorski problem. Pomanjkanje sredstev za nakup tuje znanstvene literature knji\xc5\xbenica posku\xc5\xa1a omiliti s skrbno izbiro dobaviteljev te literature oz. z direktnim naro\xc4\x8danjem. Financira ji In\xc5\xa1titut za matematiko, fiziko in mehaniko ter Fakulteta za matematiko in fiziko. V prihodnosti je v na\xc4\x8drtu pridobitev novih prostorov na Jadranski 21, kjer fakulteta \xc5\xbee ima tri nadstropja. S tovrstno pridobitvijo, bi lahko matemati\xc4\x8dno knji\xc5\xbenico preselili v pritli\xc4\x8dje, saj naj bi te\xc5\xbea knjig v 3. nadstropju \xc5\xbee uni\xc4\x8devala statiko stavbe.\n_START_SECTION_\nZgodovina\n_START_PARAGRAPH_\nNastala je leta 1960 z zdru\xc5\xbeitvijo knji\xc5\xbenice pri matemati\xc4\x8dnem seminarju na filozofski (pozneje naravoslovni) fakulteti in knji\xc5\xbenico In\xc5\xa1tituta za uporabno matematiko na Tehni\xc5\xa1ki fakulteti. Vsaka knji\xc5\xbenica je imela ob zdru\xc5\xbeitvi skromen fond 2500 zvezkov knjig in revij. Zdru\xc5\xbeena knji\xc5\xbenica je bila takrat zaradi pomanjkanja prostora name\xc5\xa1\xc4\x8dena na hodniku v pritli\xc4\x8dju glavnega poslopja [[Univerza v Ljubljani|univerze. Do danes je knji\xc5\xbeni\xc4\x8dni fond narasel na dobrih 50000 enot. Od leta 1963 velik del sredstev za nakup knji\xc5\xbenega gradiva prispeva In\xc5\xa1titut za matematiko, fiziko in mehaniko.\n_START_SECTION_\nZbirka\n_START_PARAGRAPH_\nMatemati\xc4\x8dna knji\xc5\xbenica ima 50000 enot. V letu 2010 so imeli naro\xc4\x8denih 248 naslovov serijskih publikacij, v svoji zbirki pa hrani okoli 1000 naslovov serijskih publikacij. Del gradiva, ki se nahaja v knji\xc5\xbenici je prosto dostopen, del gradiva pa se nahaja v skladi\xc5\xa1\xc4\x8du v prizidku fakultete. Gradivo v obeh enotah je urejeno po teko\xc4\x8di \xc5\xa1tevilki. Posebne zbirke so o Vegove knjige, ki je sestavljena iz originalnih izvodov njegovih del, o zbirka starej\xc5\xa1ih u\xc4\x8dbenikov za matematiko, o zbirka matemati\xc4\x8dnih znanstvenih monografij slovenski avtorjev. Matemati\xc4\x8dna knji\xc5\xbenica naro\xc4\x8da dve bazi podatkov, MathSciNet in Zentralblatt MATH, ki pokrivata matemati\xc4\x8dno literaturo od 1940 oz. 1936 dalje. Mnogi slovenski matematiki kot avtorji ocen sodelujejo pri kreiranju novih zapisov v obeh podatkovnih bazah. Obe bazi sta dostopni on-line, pred leti pa so naro\xc4\x8dali tudi njuni tiskani verziji, ki ju knji\xc5\xbenica \xc5\xa1e vedno hrani. Zbirki predstavljata osrednja in najpomembnej\xc5\xa1a vira za raziskovalce s podro\xc4\x8dja matematike.\n_START_SECTION_\nStoritve/poslanstvo\n_START_PARAGRAPH_\nKnji\xc5\xbenico ve\xc4\x8dinoma uporabljajo \xc5\xa1tudenti matematike in zaposleni na univerzi ali na In\xc5\xa1titutu za matematiko, fiziko in mehaniko. Uporabnikov je okoli 1400 od tega je 1000 \xc5\xa1tudentov, 250 zaposlenih, 150 pa je ostalih. Knji\xc5\xbenica s svojim delovanjem podpira pedago\xc5\xa1ki in raziskovalni proces na fakulteti ter in\xc5\xa1titutu. Poleg klasi\xc4\x8dnih storitev kot so pridobivanje, hranjenje in posredovanje gradiva se v knji\xc5\xbenici izdeluje tudi Slovensko matemati\xc4\x8dno bibliografijo za katero je zadol\xc5\xbeen en zaposlen. Svojim uporabnikom knji\xc5\xbenica nudi 29 \xc4\x8ditalni\xc5\xa1kih mest, uporabnikoma pa so na voljo tudi ra\xc4\x8dunalniki.\n_START_SECTION_\nIzposoja\n_START_PARAGRAPH_\nGradivo si lahko na dom izposodijo le \xc4\x8dlani knji\xc5\xbenice za dobo enega meseca z mo\xc5\xbenostjo podalj\xc5\xa1anja. V primeru, da gradivo ni dostopno, ga je mo\xc5\xbeno rezervirati preko telefona ali osebno v knji\xc5\xbenici. \xc4\x8ce uporabnik gradiva ne vrne pravo\xc4\x8dasno se mu zara\xc4\x8dunava zamudnina, v skrajnem primeru pa se uporabniku po\xc5\xa1lje tudi opomin. Na gradivo shranjeno v skladi\xc5\xa1\xc4\x8du je potrebno po\xc4\x8dakati 1 dan. Serijske publikacije in zaklju\xc4\x8dna dela so na voljo samo v \xc4\x8ditalnici.'